Učenički dom Kutina

Crkvena 26

44 320 Kutina

 **PROTOKOL POSTUPANJA UČENIČKOG DOMA KUTINA U UVJETIMA POVEZANIMA S COVID-19 PANDEMIJOM**

 U Kutini, 3.9.2020.

Osnivanje Radne skupine za izradu Protokola je predložena na sjednici Odgajateljskog vijeća održanoj 2.9.2020. s početkom u 8.00 sati.

Predloženi članovi radne skupine su:

1.ravnateljica Vesna Vuković

2.odgajateljica Irena Šuljok

3. odgajateljica Džemila Lukač

4.odgajateljica Ines Kovačević

Prvi sastanak Radne skupine bio je nakon održane sjednice Odgajateljskog vijeća u učionici br.1 uz pridržavanje svih epidemioloških mjera.

Radna skupina svoj rad temelji na Uputama za sprječavanje i suzbijanje epidemije COVID-19 u učeničkim domovima s obzirom na epidemiju COVID-19 U ŠKOLSKOJ GODINI 2010./2021., izdane od HZJZ, od 27.kolovoza, 2020.

Svi članovi Radne skupine davali su svoje prijedloge na osnovu navedenih Uputa te su doneseni sljedeći modeli za rad u Učeničkom domu Kutina:

Formirane su 3 odgojne skupine:

  I. odgojna skupina – učenici 1.-ih razreda – odgajateljica Džemila Lukač

  II. odgojna skupina – učenici 2.-ih i 4.-ih razreda – odgajateljica Irena Šuljok

  III. odgojna skupina – učenici 3.-ih razreda – odgajateljica Ines Kovačević

U svim spavaonicama su učenici  smješteni  tako da su iz istog razreda ili što manjeg broja istog razreda ili iste škole. Kada je raspored smještaja po spavaonicama izrađen, više  nema prelaženja učenika iz sobe u sobu. U svrhu povećanja broja spavaonica za smještaj učenika, prostorija za dnevni boravak na polukatu je prenamijenjena u spavaonicu.

Nisu dozvoljene posjete učenicima, niti međusobne posjete učenika, niti vanjski posjetitelji, čak ni roditelji ne mogu ući u Dom. Nije dozvoljeno naručivanje hrane izvana.

Na obroke u blagovaonicu, učenje u učionicama te korištenje zajedničkih prostorija učenici idu prema rasporedu i nema miješanja ni korištenja tuđih stolova(vrijedi i za učenje i blagovanje – svaka soba ima svoj stol koji više ne može mijenjati za druge stolove). Za tu svrhu odgajatelji će napisati koji učenici koriste koji stol i napisat će to na papiru te zalijepiti folijom kako se natpisi ne bi mogli skidati.

Pri svim aktivnostima, te učenju i blagovanju razmak između učenika iz istih soba mora biti 1,5m, a iz različitih soba 2m.

Za učenje smo predvidjeli sljedeći raspored:

            Učionica br. 1 – učenici 1.-ih razreda

            Učionica br. 2 – učenici 2.-ih razreda

            Video-sala – učenici 3.-ih razreda

Učenici uče sa svojim odgajateljima i ostaju do kraja učenja. Učenici idu na nastavu u prijepodnevnom i poslijepodnevnom turnusu tako da smo unijeli promjene u raspored radnog vremena odgajatelja koji sada imaju sljedeće smjene: od 9-15 sati; od 15-21 sat i od 16 do 22 sata , kada dolazi noćni pazitelj i radi od 22 sata do 6 sati.

Vrijeme učenja – prijepodne 9-11h; poslijepodne 16-17,15h i 17,30-18,30h (od 17,00-17,30 – pauza koju učenici različitih odgojnih skupina koriste u različitim terminima- učenici prvih razreda idu u 17,00 do 17, 10 na pauzu, učenici drugih i četvrtih razreda koriste pauzu od 17.10 do 17.20 i učenici trećih razreda od 17.20 do 17.30.00 sati. Kada pauza završava i svi ponovno nastavljaju učenje. Za vrijeme pauze učenici odlaze po užinu, te s obzirom da je uglavnoM riječ o voću, blaguju u učionici.

Obvezno je nošenje maski unutar Doma. Obavezno je pranje ruku tekućom vodom i tekućim sapunom prije ulaska u zajedničke prostorije, a prije ulaska u Dom koristi se dezificijens za ruke postavljen na dva ulaza u Dom( stojeći nadlaktni dezificijens) te dezificijens za obuću ( utori sa spužvom za dezinfekciju) . Na više mjesta u koridorima kojima se kreću učenici postavljeni su dozatori s preporučenim dezificijensom, a na oba ulaza u zgradu br.1, kao i u zgradu br.2. postavljeni su utori sa spužvom koja će se natapati dezificijensom kojom će učenici i zaposlenici dezinficirati obuću.

Ulaz i izlaz u Dom s prednje strane koriste učenici s muškog kata, a ulaz i izlaz u Dom sa strane kotlovnice koriste učenici polukata te učenice ženskog kata.

Po zajedničkim prostorijama Doma postavljene su trake s udaljenosti od najmanje 1,5 m, kako bi učenici držali fizički razmak.

Osnovne obaveze učenika su:

* Obavezna dezinfekcija ruku pri ulasku u svaku prostoriju
* Obavezno držanje fizičkog razmaka i između učenika i učenika i učenika i djelatnika
* Što kraće zadržavanje na hodnicima i stubištima (nema okupljanja)

Koristi se samo domska posteljina i jastuci, nema donošenja vlastite.

Teretana se za sada ne koristi. Prostorija će se zaključati, a o održavanju sprava i čistoće sprava brinu domar i spremačice.

Domsko igralište koristi se prema napravljenom rasporedu ( učenici iz istih soba ili što manjeg broja soba). Nema dežurstava učenika na porti. Dežurni su odgajatelji i spremačice, domar te ostali zaposlenici prema rasporedu. Raspored dežurstva radi tajnica i brine o održavanju dežurstava te vođenju evidencije o izvršenom dežurstvu.

Svi učenici u 21,30h moraju biti u svojim spavaonicama, uz iznimku  ako koriste noćno učenje ili gledanje TV programa (uz dogovor i odobrenje dežurnog odgajatelja koji izrađuje raspored sjedenja i raspored prostorija, a koji opet mora odgovarati prvotno određenim i prostorijama i stolovima koje koriste točno određeni učenici. Pri tome svaki odgajatelj mora voditi računa o broju osoba koje istovremeno mogu boraviti u istoj prostoriji,

Zadužuju se domar i odgajatelji da prije dolaska učenika u Dom napišu na vrata svake prostorije, osim spavaonica koliko osoba može istovremeno boraviti u toj prostoriji, slijedeći upute Nacionalnog stožera.

Mjerenje temperature učenicima - obavezno 2x tijekom dana beskontaktnim toplomjerom

* Ujutro mjeri ravnateljica i tajnica, u slučaju povišene temp. ponovo se mjeri osobnim  toplomjerom učenika; navečer noćni pazitelj uz dežurnog odgajatelja. Mjerenje temperature svim djelatnicima pri dolasku i odlasku s posla-vrši tajnica ujutro i popodne, popodne odgajatelji, a navečer noćni pazitelj.

Svaki učenik treba donijeti **masku (za prvo vrijeme), toplomjer, čašu, šalicu, lijekove, pribor za osobnu higijenu, ručnike, papuče.** Sve roditelje i skrbnike trebamo upoznati s Uputama za sprječavanje i suzbijanje epidemije COVID-19 u učeničkim domovima s obzirom na epidemiju COVID-19 u šk.god. 2020./2021. na način da ćemo je objaviti na našim internetskim stranicama, ali i svakog roditelja posebno zamoliti da ih pročita u tel. ili digitalnom kontaktu u svezi davanja informacija o smještaju u Domu.

**Roditeljski sastanak za učenike 1.-ih razreda održati će se u nedjelju 6.9.2020. s početkom u 17,00h na dvorištu, s preporukom da samo jedan roditelj ili skrbnik dođe s učenikom.** Roditeljski sastanak biti će prijavljen lokalnom Stožeru s elementima njegovog provođenja. Roditelji, skrbnici, braća, sestre i članovi obitelji neće ulaziti u Dom, a poslije roditeljskog sastanka roditelji i ostali članovi obitelj napustiti će Dom, a učenici će uz propisani fizički razmak preuzimati ključeve i ostalo potrebno od domara i odgajatelja.

Nakon toga biti će organizirano slobodno vrijeme učenika na otvorenom uz pridržavanje svih epidemioloških mjera.

**Ostali roditelji ili skrbnici ostalih učenika u Domu ( učenici 2.-ih, 3.-ih i 4.-ih razreda ne dolaze u pratnji nego sami), trebaju potpisati Izjavu da učenik na dan useljenja nema simptome COVID-a.** Zamoliti ćemo roditelje da preuzmu Izjavu s naše stranice, koja se nalazi u prilogu, te ih potpisane od strane roditelja učenici trebaju donijeti u Dom. Oni koji nemaju mogućnost Izjavu isprintati, mogu je i vlastoručno napisati. Objavili ćemo i raspored učenika po spavaonicama s napomenom da se jave oni učenici kojima takav raspored ne odgovara kako bi odgajatelji mogli unijeti izmjene ukoliko su one moguće.

U slučaju simptoma bolesti, roditelj ili skrbnik dolazi u najkraćem vremenu po svoje dijete. U slučaju spriječenosti, roditelj daje punomoć osobi od povjerenja da preuzme dijete. Roditelji su obvezni informirati odgajatelje o svim događanjima i zdravstvenom stanju unutar obitelji koje mogu utjecati na zdravstveno stanje učenika. Svi učenici, roditelji i djelatnici dužni su pridržavati se uputa HZJZ i prilagođavati se novonastaloj situaciji.

Protokol ponašanja u slučaju sumnje na COVID -19 kod učenika ili djelatnika je sljedeći:

 Potrebno je obavijestit djelatnike, korisnike i druge osobe da ne ulaze u Doma ako imaju: • simptome koji mogu upućivati na COVID-19

(povišenu tjelesnu temperaturu, respiratorne simptome (kašalj, poteškoće u disanju, grlobolja)

 te poremećaj osjeta njuha i okusa, povraćanje, proljev

• ako im je izrečena mjera samoizolacija

• ako im je potvrđena zaraza s COVID-19.

Učenici i djelatnici kao i sve druge osobe s navedenim znakovima bolesti, izrečenom mjerom samoizolacije ili potvrđenom zarazom COVID-19 ne mogu doći odnosno ući u Dom. Roditelj/staratelj odmah treba javiti ravnatelju Doma za slučaj izrečene mjere samoizolacije učeniku ili za pozitivan nalaz na COVID-19 kod učenika ili drugih 5/8 članova kućanstva (roditelj/staratelj će prenijeti ravnatelju informaciju od epidemiologa radi li se o riziku za Dom ili ne, s obzirom na vrijeme kada je učenik posljednji put boravio u obitelji odnosno Domu).

 Ako se učeniku pojave navedeni znakovi bolesti ili mu se izreče mjera samoizolacije dok borave u Domu, napušta Dom u pratnji roditelja/skrbnika u najkraćem mogućem roku.

Do dolaska roditelja/skrbnika, učenici s navedenim znakovima bolesti ili izrečenom mjerom samoizolacije smještaju se u prostoriju za izolaciju- jedna soba je za mladiće-sp.br.1 na polukatu i jedna je za djevojke-sp. 10. na ženskom katu. Te prostorije će opremiti domar, ravnateljica i spremačica za njihovu funkciju.

 U slučaju da se kod djelatnika pojave simptomi koji mogu upućivati na COVID-19 za vrijeme boravka u Domu, djelatnik odmah napušta Dom te se telefonom ili e-porukom javlja ravnateljici Doma i liječniku obiteljske medicine koji odlučuje o potrebi za testiranjem i liječenjem.

Ako djelatnik razvije znakove bolesti kada je kod kuće, ne dolazi na posao već se telefonom ili eporukom javlja liječniku obiteljske medicine i ravnateljici Doma. Kad učenik tijekom boravka u Domu razvije simptome bolesti koji mogu upućivati na COVID-19:

 • učenik o navedenom treba odmah obavijestiti djelatnika ili ravnatelja Doma,

• djelatnik/ravnatelj odmah obavještava telefonom roditelja/staratelja,

• učenik se smješta u sobu za izolaciju te je u sobi za izolaciju do dolaska roditelja (unaprijed određena soba s pristupom toaletu kojeg samo učenik u izolaciji koristi;

Učenik koristi masku ako njegovo zdravstveno stanje to omogućuje osim kada je sam u sobi; ako postoji potreba da djelatnik boravi u sobi za izolaciju zajedno s učenikom koji pokazuje znakove bolesti, uz masku djelatnik nosi vizir i jednokratni ogrtač).

 Učeniku sa simptomima nužno je i potrebno omogućiti sav potreban komfor: dostavu hrane, lijekova i tekućina do dolaska roditelja (ostaviti pred ulazom u sobu, u sobu unosi djelatnik sa maskom; koristi jednokratni pribor)

 Roditelj/skrbnik/druga osoba koja živi s djetetom odvodi učenika iz Doma (osobnim automobilom, svi koriste masku; javni prijevoz i taksi nije prihvatljiva opcija za putovanje osobe sa simptomima koji mogu upućivati na COVID-19 ili kojima je izrečena mjera samoizolacije) te se javlja liječniku obiteljske medicine koji odlučuje o potrebi testiranja i liječenja; indikaciju za testiranje na COVID-19 utvrđuje liječnik (liječnik obiteljske medicine ili iznimno epidemiolog ili školski liječnik) no to se provodi nakon što učenik kod kojeg su se pojavili navedeni znakovi bolesti napusti Dom u pratnji roditelja/skrbnika, odnosno kada se roditelj/skrbnik/učenik po napuštanju Doma javi liječniku obiteljske medicine.

Iznimno, ako roditelj zbog objektivnih prepreka nikako ne može unutar nekoliko dana doći po učenika, testiranje na SARS-CoV-2 nakon konzultacije s liječnikom može organizirati Dom.

 Učenik se može vratiti u Dom sukladno odluci liječnika, kada prestaje biti zarazan za druge neovisno o tome radi li se o COVID-19 ili drugoj zaraznoj bolesti; a u slučaju teže narušenog zdravstvenog stanja neophodno je pozvati hitnu pomoć.

Na isti način potrebno je zbrinuti pojedinačne učenike kojima je izrečena mjera samoizolacije (primjerice zbog kontakata s pozitivnom osobom izvan Doma); kada je potrebna ili bi mogla biti potreba izolacija svih učenika iz jedne sobe (primjerice zbog kontakta s pozitivnom osobom unutar Doma ili pojave simptoma bolesti kod svih učenika iz jedne sobe), izolacija se može provesti u njihovoj sobi kao što je opisano kasnije. Pojava znakova bolesti koji mogu upućivati na COVID-19 kod jedne osobe u Domu (prije zaprimanje možebitnog pozitivnog nalaza na COVID-19)

Kod pojave simptoma koji mogu upućivati na zarazu COVID-19 kod jednog učenika ili djelatnika, Dom u pravilu nastavlja dalje s uobičajenim radom, jer treba pretpostaviti da su ipak veći izgledi da se radi o drugoj respiratornoj infekciji nego o COVID-19. Vezno uz učenika ili djelatnika koji je razvio znakove bolesti, postupa se kao što je prethodno navedeno.

 Iznimka je pojava znakova bolesti kod jednog učenika ili djelatnika koji su izrazito karakteristični za COVID-19 (gubitak njuha ili okusa) kada se postupa kao kod grupiranja bolesti. Grupiranje znakova koji mogu upućivati na COVID-19 (pojava znakova bolesti kod 2 ili više osoba iz iste sobe, hodnika i sl.) ili pojava jedne i više osoba pozitivnih na COVID-19 u Domu:

Ravnatelj Doma obavještava nadležnog epidemiologa u slučaju:

• grupiranja sumnje na COVID-19 ( u slučaju pojava znakova bolesti koji mogu upućivati na COVID-19 kod 2 i više djelatnika i/ili korisnika iz iste sobe, kata, hodnika i sl.)

• kod znakova bolesti koji su izrazito karakteristični za COVID-19 (gubitak osjeta okusa i njuha) po čak i kod samo jednog učenika/studenta/djelatnik

 • kod svakog potvrđenog slučaje zaraze COVID-19 među djelatnicima ili korisnicima Doma.

Kod navedenog odmah je potrebno: 1. pojačati mjere odvajanja svih učenika iz te iste sobe i grupe soba kao i djelatnika zaduženih za te sobe, od drugih učenika i djelatnika doma (izolacija učenika u sobi: učenici se zadržavaju u svojoj sobi gdje im se osigurava prehrana i sve što je nužno kako bi izlasci iz sobe bili što rjeđi; izlasci iz sobe mogući su isključivo s maskom),

 2. najaviti roditeljima/starateljima svih učenika iz grupe soba u kojoj boravi učenik/student sa simptomima ili koji ima potvrđen COVID-19 da se pripreme za dolazak po učenike, jer postoji vjerojatnost da će im biti izrečena mjera samoizolacije,

 3. dalje postupati prema uputama liječnika/epidemiologa. Kada se kod djeteta/učenika/studenta ili djelatnika utvrdi zaraza COVID-19 (pozitivan nalaz na COVID-19), postupa se sukladno odluci nadležnog epidemiologa.

To između ostalog znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna, izriče mjera aktivnoga zdravstvenog nadzora u samoizolaciji. Svi djelatnici kojima je izrečena mjera samoizolacije odmah napuštaju Dom. Svi učenici kojima je izrečena mjera samoizolacije u najkraćem mogućem roku napuštaju Dom u pratnji roditelja/staratelja osobnim automobilom uz korištenje maski.

 Ravnateljica imenuje odgajateljicu Irenu Šuljok kao koordinatora u slučajevima sumnji na COVID-19.

 Ravnateljica Vesna Vuković, prof.